Paul D'Arbela

Paul George D'Arbela munnayuganda omusawo, mukugu mu kujanjaba emitima, emisuwa eminene n'obusuwa obutono, musomesa ku matendekero aga waggulu era munoonyereza mu busawo n'obujanjabi Okusinziira ku alipoota eyafulumizibwa mu 2008, pulofeesa wa bujanjabi era nga ye mukulembeze  w’emisomo  egigatta ku ddigulu esooka ku ttendekero lya Mother Kevin Postgraduate Medical School , erisangibwa mu ddwaaliro lya St. Francis Hospital Nsambya mu  Nsambya, ekiriraanyeKampala . 

 Okusoma kwe 
D'Arbela yasomera  ku Namilyango Junior School okuva mu kibiina kya pulayimale esooka (P.1) okutuuka mu kibiina kya pulayimale eyokuna (P.4). Yasomera ku ssomero lya St. Peter's School Nsambya ku P5. Yakyuka n’agenda mu ssomero lya Nkokonjeru Primary School wakati mu kibiina ekyokutaano (P5) . Omwaka ogwaddako, yatwalibwa  n’agenda mu Jinja, gye yabuuka ekibiina  kya pulayimale eyoomukaaga (P6). Yasomera ekibiina ekyomusanvu (P.7)  n'ekyomunaana (P.8) ku Jinja College. 

Mu 1951, yaweebwa ekifo ku St. Mary's College Kisubi, ku misomo gye egya siniya, okuva mu siniya esooka ( S.1 ) okutuuka mu siniya eyomukaaga (S.6.)  Ng'ali e Kisubi, yabeeranga mu Lourdel Hall.  Okuva e Kisubi, yayingira  ebbanguliro lya yunivasite y'e Makerere ery'obusawo okusoma obusawo mu 1957. Yatikkirwa ddiguli esooka ey'obusawo n'olulongoosa  mu 1962.

Oluvannyuma yagenda e London, Bungereza, okweyongerayo ku misomo ku bbanguliro lya Royal Postgraduate Medical School ne Hammersmith Hospital . Ng'ali eyo, yafuuka mmemba w'ekibiina ki  Royal College of Physicians ekya Bungereza, ngakuguka mu kujanjaba emitima emisuwa eminene n'obusuwa obutono. Oluvannyuma, yalondebwa okuba omusawo akakasiddwa okusomera wansi w'abakugu ow'ettendekero lya Royal College of Physician. 

 Obumanyirivu mu mirimu 
D'Arbela yali musomesa ate oluvannyuma n'abeera omusomesa omukulu mu bbanguliro ly'obusawo ku yunivasite y'e Makerere, okuva ku nkomerero y'emyaka gya 1960 okutuuka mu 1978, ng'aweereza nga akulira ekitongole okumala ekiseera ekyo ekisinga obungi. Mu kiseera kye kimu yakola ng'omusawo w'emitima nemisuwa ey'ebuuzibwako  n'oluvannyuma ng'omusawo w'emitima omukulu eyeebuuzibwako ku ddwaliro ly'eggwanga ekkulu ery'e Mulago , eddwaaliro lya yunivasite y’e Makerere erisomesebwamu abayizi abasoma obusawo. Oluvannyuma lw’okuva e Makerere, D’Arbela yatandika okukola emirimu egy’obwannannyini nobuweereza obw'okwebuzibwako ddwaaliro e Lubaga . Mu 1982, yava mu Uganda n’agenda mu kuwummulako okuva ku mirimu  ku tteendekero lye gye yasomera mu London mu Bungereza. 

Bwe yava mu Bungereza, yakkiriza omulimu mu Saudi Arabia, gye yakolera okutuusa mu 2006, lwe yakomawo e Uganda. Okuva lwe yakomawo mu Uganda aweerezza nga omukulu w’eddwaliro eryakuguka mu kujanjaba emitima erya Heart Center Limited mu Nakasero Kampala. Afulumiza ebizuuliddwa mu kunoonyereza kwe mu butabo bungi obuwandiika ku by'obusawo n'obujanjabi n'ebirala ebikebereddwa n'ebisomwamu abakugu. Yalondebwa okuba pulofeesa w'obusawo era akulira emisomo gya ddiguli eziddirira ddiguli esooka mu bbabguliro ly'abasawo erya yunivasite ya Uganda matyrs univwersity mu 2010. 

 Amaka 
Nga 14 Omwezi ogwekkuminoogumu  1970, Paul D'Arbela yawasa Maria Vera Kangoggo Samali Muliira (1946 - 2019), omukozi w'ensonga z'abantu era gweyazaala naye abaana musanvu. 

 Ebijuliziddwa 









 Ebijuliziddwa wabweru wa wikipedia 

 Uganda Martyrs University Egguddewo Essomero ly'obusawo